钦定古今图书集成/明伦汇编/氏族典/第411卷 > 《廖用贤尚友录》 > 杜抚
## 钦定古今图书集成/明伦汇编/氏族典/第411卷 > 《廖用贤尚友录》 > 杜抚

按《后汉书杜抚传》：“抚字叔和，犍为武阳人也。少受业
于薛汉，定《韩诗》章句。后归乡里，教授，沈静乐道，举动
必以礼，弟子千馀人。后为骠骑将军东平王苍所辟。
及苍就国，辟太尉府。建初中，为公车令，数月，卒官。其
所作诗，题约义通，学者传之曰‘杜君法云’。”